آغ ائو میلی گوونلیک مصلحتچی‌سی مایکل فلین‌ین استعفاسی‌نین آمریکا پرزیدنتی دونالد ترامپ طرفین‌دن ایستنیلدیگی آچیقلاندی.
آغ ائو سؤزچوسو شان اسپایسر، گونده‌لیک مطبوعات کنفرانسیندا، ترامپین مشاور‌لرین‌دن دونالد مک‌گن‌ین 17 گون اول ترامپی اویاراراق، فلین‌ین روس ائلچی سرگئی کیسلیاک ایله تلفن دانیشماسینا باغلی باشقان کؤمکچی‌سی مایک پنسه یانلیش معلومات وئردیگی یولوندا بیلگیلندیردیگینی سؤیله‌دی .
"بیر گوون پروبلئمی اولدوغو" یولوندا پررزیدنتین اویاریلدیغینی ایفاده ائدن اسپایسر، "باشقان، فلینین پنسی و دیگرلرینی یانلیش یؤنلندیرمه‌سین‌دن اؤترو چوخ جدی شکیلده قایغیلانمیشدی" دئییرک، بو گلیشمه‌لرین اوزرینه ترامپین فلیندن استعفا ائتمه‌سینی ایستدیگینی بیلدیردی.
آغ ائوین فلینی روس ائلچی کیسلیاکلا دانیشدیغینین اورتایا چیخماسی‌نین آردین‌دان تعقیب آلتینا آلدیغینی ایفاده ائدن اسپایسر،
"بو سؤیله‌نتی‌لر ایلک اورتایا چیخدیغین‌دان بری، قونونون گئرچک اولوب اولمادیغینی آنلاماق اوچون هر گون آراشدیرما ائدیلدی" دئدی.
فلین، کیسلیاک ایله تلفن دانیشماسینا دایر ادعا‌لارین آردین‌دان وظیفه‌سین‌دن استعفا ائتمیشدی.
